text: Politiet tæmmer pony på afveje 
  28 juni 2019 kl. 06.56
  Fredag morgen gik en løssluppen lys/brun pony rundt på vejene i Vejen. Politiet efterlyste ejeren – de er nu genforenet.
  - Den gik rundt på vejen, men nu har vi tæmmet den.
  Sådan sagde vagtchefen ved Syd- og Sønderjyllands Politi til TV SYD, da ponyens ejer fortsat var efterlyst. Han fortalte endvidere, med et smil, at hesten er:
  Hankøn
  Lys/brun
  Indfanget ved Fuglesangsallé i Vejen
  Vagtchefen fortalte, at flere personer fredag morgen ringede med oplysninger om, at hesten gik rundt på vejene i Vejen.
  - Den er set ved Cirkle K, men der kunne den ikke få tanket op. Den er glad for æbler – og de kommer ud som pærer, muntrede vagtchefen sig til slut.
  Pony og ejer blev genforenet fredag morgen ved 8.30-tiden.
  